NaiveNeuron/SloPal huggingface dataset:
Gál, Gábor, minister spravodlivosti SR (2019-05-13):
Ďakujem veľmi pekne za slovo, pani predsedajúca. Vážené pani poslankyne, vážení páni poslanci, cieľom návrhu zákona je v reakcii na vyhodnotenie právnej úpravy registra partnerov verejného sektora vykonať korekcie právnej úpravy tak, aby bol zachovaný jeho účel vymedzený v programovom vyhlásení vlády Slovenskej republiky a zároveň aby došlo k odbúraniu zbytočnej administratívnej záťaže tam, kde je to účelom. Už pri schvaľovaní pôvodnej právnej úpravy sa predkladateľ dĺžkou vyberaných vplyvov zaviazal k vyhodnoteniu účinnosti právnej úpravy po schválení zákona. Predkladaný návrh zákona je výsledkom vyše dvojročnej aplikácie zákona zohľadňujúca v ňom poznatky aplikačnej praxe či už zo strany verejného sektora, partnerov verejného sektora alebo oprávnených osôb. Z hľadiska obsahu zmien návrh zákona tieto možno rozdeliť do troch skupín. V prvom rade ide o zmenu, ktorá sa týka pôsobnosti zákona, pričom sa na tento účel prehodnocuje vymedzenie partnerov verejného sektora v rozsahu transakcií, ktoré sú podriadené režimu zákona. V tomto prípade sa zohľadňujú najmä praktické skúsenosti a z toho prameniace požiadavky na zmenu právnej úpravy zo strany verejného sektora a súkromného sektora, pričom vo výsledku dochádza k faktickému zúženiu sledovaných transakcií a tým aj k zaťaženiu partnerov verejného sektora a má zmysluplný a spravodlivý rozsah. Na druhej strane sme veľmi dbali na to, aby ten účel stále bol čo najlepšie zachovaný. Druhú skupinu zmien predstavujú zmeny týkajúce sa procesných ustanovení zákona, ktoré reflektujú najmä skúsenosti oprávnených osôb a registrujúcich, registrujúceho orgánu, ktoré sa prejavujú v zmenách registračného konania a súvisiacich konaní. Tretiu skupinu zmien predstavujú zmeny, ktoré možno označiť ako súvisiace alebo vyvolané. Snahou predkladateľa je vhodné vyváženie právnej úpravy z pohľadu verejného záujmu a záujmov partnerov verejného sektora. Čiže tie fámy, ktoré tu na začiatku boli, že, že ide o oklieštenie, to je vlastne tá novela, ktorá sa ešte pripravovala pred mojím príchodom na ministerstvo, žiaden zásah do toho nebol. To vyžiadala prax. Na jednej strane tie transakcie sa troška zúžia na tie veci, ktoré my potrebujeme odsledovať, na druhej strane ideme sprísniť, napríklad aby sme tých partnerov verejného sektora, ktorí sa vymažú z tohto registra, nemuseli na druhý deň bez nejakých sankcií zapisovať, lebo, bohužiaľ, vtedy sa na to nemyslelo. Veľmi dobre sa osvedčil Okresný súd Žilina, ktorý koná, koná aj v takých prípadoch, ktoré sú možno aj politické, alebo mediálne háklivé, ale, ale koná sa, ten register aj celý ten inštitút veľmi dobre spĺňa tie svoje ciele, odhaľuje nám konečných užívateľov výhod, časti partnerov, doterajších partnerov verejného sektora sme sa v úvodzovkách zbavili, lebo nechceli odkryť svoje zázemie, ale štát a spoločnosť má stále právo vedieť, s kým obchoduje, kto sa zúčastňuje na tom, že reflektuje alebo má nejaké príjmy z verejných zdrojov. Je to skôr technická norma ako vecná alebo politická, ale je priestor na debatu potom v druhom čítaní. Ďakujem pekne.
Bagačka, Michal, poslanec NR SR (2019-02-05):
Ďakujem. Pán predseda, dajte, prosím, hlasovať o návrhu zákona ako celku s odporúčaním gestorského výboru schváliť. Dajte, prosím, hlasovať. (Reakcia predsedajúceho.) Hlasovali sme v treťom...
B. Bugár, podpredseda NR SR: (2002-05-16):
(Hlasovanie.) Prítomných je 119 poslancov, za 106, zdržalo sa 10 a nehlasovali 3. Konštatujem, že tento návrh sme schválili. Nech sa páči, pán poslanec. M. Mesiarik, poslanec: Dajte hlasovať, pán podpredseda, o pridelení tohto návrhu, a to Ústavnoprávnemu výboru Národnej rady Slovenskej republiky, Výboru Národnej rady pre sociálne veci a bývanie a z rozpravy vyplynulo, že aj výboru pre financie, rozpočet a menu. Termíny pre výbory do 30 dní od rozhodnutia Národnej rady a gestorský výbor, ktorý navrhujem výbor pre sociálne veci a bývanie, do 32 dní od prerokovania návrhu zákona v prvom čítaní. Dajte hlasovať.
Grendel, Gábor, podpredseda NR SR (2021-06-22):
Otváram rozpravu v treťom čítaní . Pýtam sa, či sa chce niekto prihlásiť. Nie. Vyhlasujem rozpravu za skončenú. Pristúpime k hlasovaniu o návrhu zákona ako o celku. Pani spoločná spravodajkyňa, prosím, uveďte odporúčanie gestorského výboru.
Jurinová, Erika, podpredsedníčka NR SR (2015-05-26):
Ďakujem, pán spravodajca. Otváram všeobecnú rozpravu. Nedostala som žiadnu písomnú prihlášku, otváram teda možnosť prihlásiť sa ústne do rozpravy. Do rozpravy sa prihlásil jeden pán poslanec, pán spravodajca sa tiež hlási. Uzatváram možnosť prihlásiť sa do rozpravy. A dávam slovo prvému z dvoch prihlásených do rozpravy pánovi poslancovi Matovičovi.
Zmajkovičová, Renáta, podpredsedníčka NR SR (2014-10-30):
V rozprave vystúpi pani poslankyňa Šípošová. (Reakcia z pléna.) Pán minister, nech sa páči.
Figeľ, Ján, podpredseda NR SR (2013-09-04):
Ďakujem pekne. Teraz dávam slovo spravodajcovi, pánovi Jánovi Podmanickému, aby za gestorský výbor predniesol správu.
Glváč, Martin, podpredseda NR SR (2017-09-07):
S reakciou pán poslanec Simon.
Laurenčík, Milan, podpredseda NR SR (2021-09-22):
Pán poslanec Miroslav Suja.
Matej, Ondrej, poslanec NR SR (2011-07-12):
Ďakujem pekne za slovo. Vážený pán podpredseda, vážený pán podpredseda vlády, milé kolegyne, kolegovia, ako poverený spravodajca gestorského výboru Národnej rady Slovenskej republiky pre financie a rozpočet predkladám túto spoločnú správu výborov Národnej rady: Národná rada Slovenskej republiky uznesením č. 434 pridelila vládny návrh zákona nasledovným výborom: Výboru Národnej rady Slovenskej republiky pre financie a rozpočet, Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre verejnú správu a regionálny rozvoj. Uvedené výbory prerokovali predmetný vládny návrh zákona v stanovenom termíne. Gestorský výbor nedostal do začatia rokovania o tomto návrhu zákona stanoviská poslancov Národnej rady Slovenskej republiky. K predmetnému vládnemu návrhu zákona zaujali výbory Národnej rady Slovenskej republiky tieto stanoviská: Odporúčanie pre Národnú radu Slovenskej republiky návrh schváliť s pozmeňujúcim návrhom Výbor Národnej rady Slovenskej republiky pre financie a rozpočet a Ústavnoprávny výbor Národnej rady Slovenskej republiky. Odporúčanie pre Národnú radu Slovenskej republiky návrh schváliť Výbor Národnej rady Slovenskej republiky pre verejnú správu a regionálny rozvoj. Z uznesení výborov Národnej rady Slovenskej republiky vyplynuli pozmeňujúce návrhy, ktoré máte uvedené v bode IV, preto gestorský výbor odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 171 Z. z. o hazardných hrách a o zmene a doplnení niektorých zákonov v znení neskorších predpisov, schváliť s pozmeňujúcimi návrhmi. Prosím, pán predsedajúci, otvorte rozpravu k tomu zákonu.
A. Belousovová, podpredsedníčka NR SR: (2007-10-24):
Otváram rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Ústne sa do rozpravy prihlásili pán poslanec Miklós, pani poslankyňa Tkáčová. Uzatváram možnosť podania ústnych prihlášok do rozpravy. A slovo má pán poslanec Miklós.
Glváč, Martin, podpredseda NR SR (2017-12-12):
Ďakujem. Dávam slovo spravodajcovi, ktorého určil navrhnutý gestorský výbor pre vzdelávanie, vedu, mládež a šport, poslancovi Martinovi Poliačikovi.
Viskupič, Jozef, poslanec NR SR (2015-09-22):
Pán predseda, vzhľadom na debatu, ktorú máme o stavebnom zákone, by som chcel požiadať aj predsedu európskeho výboru, aby sme, keďže sme mali ohlásený výbor na siedmu, aby sme toto počas pléna nerobili. Spôsobuje to problémy aj niektorým členom nášho výboru, aj teda klubu, aj iným čelnom z opozície. Tak či by sme nemohli predsa len dodržať termín siedmej hodiny. Sme ochotní dlho rokovať aj večer, ale posúvať to o hodinu spôsobí problémy.
B. Bugár, podpredseda NR SR: (2005-09-27):
(Hlasovanie.) Prítomných 113, za 111, zdržali sa 2. Konštatujem, že návrh sme schválili. Pristúpime k hlasovaniu o konkretizácii Stratégie prijatia eura v Slovenskej republike (tlač 869). Pán predseda Farkas, nech sa páči, máte slovo.
Laurenčík, Milan, podpredseda NR SR (2020-04-29):
Pán poslanec Jozef Pročko.
P. Paška, predseda NR SR: (2009-04-21):
Páni navrhovatelia, chcem vás požiadať, ja viem, že do politiky patrí všeličo a netušil som, čo všetko ste schopní urobiť. Keby som to bol vedel, bol by som si zahryzol do jazyka. Cez to všetko skúste mi aspoň – a je mi to skutočne ľúto, je mi to veľmi ľúto – aspoň naznačiť ako navrhovatelia, ktorí ste požiadali o zvolanie tejto schôdze, čo očakávate? Sťahujete svoje podpisy, odchádzate? Lebo chcem sa spýtať, odišiel navrhovateľ, ste podpísaní traja navrhovatelia. Bez ohľadu na pietu, bez ohľadu na chvíľu, ktorá nás postihla, existuje zákon, ktorý riadi rokovanie Národnej rady, a ja sa vás chcem spýtať, čo teraz vlastne chcete? Podali ste návrh, váš návrh nebol akceptovaný. Navrhovateľ odišiel. Už som tu zažil čokoľvek s vami, ale skutočne niekedy nerozumiem... Takže budeme, do rozpravy pán, nemáme navrhovateľa. Je tu navrhovateľ? Je tu niekto z navrhovateľov? Vyhlasujem päťminútovú prestávku. Poprosím tých predsedov poslaneckých klubov, ktorí sú ochotní komunikovať, aby sme sa stretli. (Prestávka.) (Po prestávke.)
B. Bugár, podpredseda NR SR: (2002-06-27):
Pýtam sa pána ministra, či chce zaujať stanovisko k rozprave. Áno? Nech sa páči.
Glváč, Martin, podpredseda NR SR (2017-02-10):
Dávam slovo spravodajcovi, ktorého určil navrhnutý gestorský výbor pre vzdelávanie, vedu, mládež a šport, poslancovi Miroslavovi Sopkovi.
Hort, Milan, podpredseda NR SR (2011-09-14):
Ďakujem. Pán spravodajca? Nie. Prerušujem rokovanie o tomto bode programu . A pristúpime k ďalšiemu bodu, ktorým je druhé a tretie čítanie o návrhu na vyslovenie súhlasu Národnej rady s Dohodou medzi vládou Slovenskej republiky a vládou Malajzie k Zmluve medzi vládou Slovenskej republiky a vládou Malajzie o podpore a ochrane investícií uzatvorenej formou výmeny osobných listov . Návrh vlády máte pod tlačou 448 a spoločná správa výborov je ako tlač 448a. Opäť návrh odôvodní pán podpredseda vlády a minister financií Ivan Mikloš. Nech sa páči.
Baránik, Alojz, poslanec NR SR (2016-06-21):
Ďakujem. K tomu, čo povedal kolega Ivan, treba ešte dodať, že táto navrhovaná úprava sa týka tých áut, ktoré boli ako tzv. ojazdené, to znamená zánovné autá, dovezené z cudziny, a teda sa na Slovensku uplatní poplatok, ako keby boli registrované nové, pričom ale toto nezohľadňuje skutočnosť, že sú to ojazdené vozidlá, čo je v rozpore už s platným rozhodnutím Európskeho súdu, ktoré stanovuje, že výška toho poplatku za registráciu musí reflektovať hodnotu toho vozidla, to znamená, že musí reflektovať to, že ten poplatok v plnej výške bol už uhradený. V dôsledku toho sa vlastne porušuje základná zásada fungovania Európskej únie a to znamená voľný pohyb tovaru a služieb. Môžem potvrdiť, že vieme o desiatkach žiadostí o začatie konania o náhradu škody proti príslušnému ministerstvu, ktoré ak nebudú riadne vybavené, tak budú nakoniec končiť na súde. To znamená, že je v záujme štátu, aby túto vec sme upravili čo najskôr tak, aby sa objem týchto potenciálne nových súdnych konaní obmedzil. Ďakujem.
Hrnčiar, Andrej, podpredseda NR SR (2016-12-07):
Končím možnosť nahlásiť sa s faktickými poznámkami, 5 faktických poznámok. Nech sa páči, pani poslankyňa Jurinová.
Paška, Pavol, predseda NR SR (2014-02-11):
Ďakujem pekne, pán spravodajca. Otváram rozpravu. Nemám písomnú prihlášku. Dávam možnosť prihlásiť sa do rozpravy ústne. Nie je o rozpravu záujem. Vyhlasujem ju za skončenú. Prerušujem rokovanie o tomto bode programu. Vzhľadom na to, že je 11.58, navrhujem, aby sme prerušili rokovanie a vyhlasujem obedňajšiu prestávku. Budeme pokračovať o 14.00 hod. Upozorňujem vás, dámy a páni, že budeme pokračovať v prerušenej rozprave k správe o zahraničnej politike. Ďakujem pekne. (Prerušenie rokovania o 11.59 hodine.) (Pokračovanie rokovania o 14.00 hodine.)
I. Šulaj, poslanec: (2003-12-09):
Druhá záležitosť z hľadiska dotácií. Predpokladám, že ste asi hovorili o poľnohospodárstve. Ja túto dotáciu chápem ako dotáciu za vyrovnávaciu platbu medzi nákladmi jednotlivých regiónov. To znamená, že poľnohospodári by na túto dotáciu vždy mali mať nárok. Následne by som chcel poukázať ešte na svoj príspevok, kde som porovnával jednotlivé dotácie medzi krajinami, Slovenskom, myslím, že tam bolo Maďarsko a Európska únia. A môžeme si potom položiť otázku, ktorá z týchto krajín postupuje systémovo ekonomicky efektívne a prečo to táto krajina robila. Ďakujem.
P. Farkas, poslanec: (2003-12-03):
K tejto problematike boli prijaté dva pozmeňujúce návrhy. V gestorskom výbore pre financie, rozpočet a menu sme precizovali  návrh v zmysle súčasne platných noriem a v zmysle návrhu zmluvy o pristúpení k Európskej únii a vypúšťame iba znenie z pôvodného paragrafu, že pristúpením nadobudne platnosť zmluvy o pristúpení k Európskym spoločenstvám. Vychádzajúc z toho, že nepristupujeme k Európskym spoločenstvám a túto problematiku riešime už aj v predchádzajúcich zákonoch, o ktorých sme hlasovali, tak takýmto spôsobom sme upresnili znenie tohto paragrafu. A ďalší návrh v bode 11 bol prijatý vo výbore pre pôdohospodárstvo a v tom výbore navrhli vypustiť celé znenie. Podľa nášho posúdenia bod 10 je precíznejší a presnejší. Tak teraz budeme hlasovať najprv o bode 10 s odporúčaním gestorského výboru schváliť ho s tým, že keď schválime bod 10, nie je potrebné hlasovať o bode 11.
M. Číž, podpredseda NR SR: (2007-02-08):
Vážené kolegyne, kolegovia, vyhlasujem 15-minútovú prestávku. Nikto sa nehlási do rozpravy. Do akej rozpravy? Na základe žiadosti vyhlasujem 15-minútovú prestávku a zvolávam poslanecké grémium. (Prestávka.) (Po prestávke.)
Sulík, Richard, predseda NR SR (2011-06-02):
Ďakujem. S faktickou poznámkou sa prihlásil jeden poslanec. Uzatváram možnosť sa prihlásiť. Nech sa páči, máte slovo, pán Ondruš.
P. Hrušovský, predseda NR SR: (2005-02-02):
Vážené panie poslankyne, páni poslanci, prosím, aby ste zaujali svoje miesta v rokovacej sále, čas na prestávku uplynul, pristúpime k hlasovaniu o návrhu programu 40. schôdze Národnej rady so schválenými zmenami tak, ako ich Národná rada odsúhlasila pri bode programu zmeny a doplnenie programu 40. schôdze. Prosím, páni poslanci, prezentujme sa a hlasujme o návrhu. (Hlasovanie.) 78 prítomných, 78 za návrh. (Potlesk.) Národná rada program 40. schôdze schválila. Páni poslanci, dávam procedurálny návrh, aby sme o jednotlivých prerokovaných bodoch programu každý deň hlasovali vždy o 11.00 a o 17.00 odpoludnia. Prezentujme sa a hlasujme. (Hlasovanie.) 114 prítomných, 99 za návrh, 12 proti, 3 sa zdržali. Návrh sme schválili. Panie poslankyne, páni poslanci, pristúpime teraz k rokovaniu o jednotlivých bodoch programu 40. schôdze Národnej rady, poprosím teraz pána ministra Kaníka, aby z poverenia vlády Slovenskej republiky uviedol a odôvodnil vládny návrh zákona, ktorým sa mení a dopĺňa zákon 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení zákona 369/2004 Z. z. (tlač 1005). Návrh prerokúvame ako tlač 1005, návrh na pridelenie a na prerokovanie výboru má tlač 1008. Nech sa páči, pán minister, máte slovo.
Hrnčiar, Andrej, podpredseda NR SR (2019-04-04):
Samozrejme, pardon, týmto otváram rozpravu.
M. Číž, podpredseda NR SR: (2006-09-06):
Vážené kolegyne, kolegovia, vyčerpali sme vystúpenia poslancov, ktorí sa prihlásili do rozpravy písomne. Teraz dávam možnosť, aby sa poslanci prihlásili do rozpravy ústne. Dobre, áno, ešte nech sa páči. Ďakujem pekne. Uzatváram možnosť prihlásiť sa ústne do rozpravy. Do rozpravy sa prihlásili páni poslanci Halecký, Bastrnák, Novotný, Mikloš, Žitňanská, Slafkovský. Preto dávam slovo prvému prihlásenému, pánovi poslancovi Haleckému.
T. Cabaj, podpredseda NR SR: (2010-03-03):
Pán spravodajca, je to vaše právo, budeme hlasovať zajtra o 11.00 hodine o tomto návrhu zákona. Prerušujem rokovanie o tomto bode programu. Môžeme pokračovať druhým čítaním o návrhu poslankyne Národnej rady Slovenskej republiky Kataríny Tóthovej na vydanie zákona, ktorým sa mení a dopĺňa zákon č. 301/2005 Z. z. Trestný poriadok v znení neskorších predpisov . Návrh zákona je uverejnený ako tlač 1349 a spoločnú správu výborov máme ako tlač 1349a. Opäť poprosím pani poslankyňu Tóthovú, aby tento svoj poslanecký návrh odôvodnila. Nech sa páči.
Paška, Pavol, predseda NR SR (2013-11-29):
(Hlasovanie.) 132 prítomných, 52 za, 75 proti, 3 sa zdržali, 2 nehlasovali. Návrh sme neschválili.
Mierna, Anna, poslankyňa NR SR (2020-09-18):
Vážený pán predsedajúci, pani poslankyne, páni poslanci, v zmysle, v súlade s § 73 o rokovacom poriadku som bola určená predsedom výboru za spravodajkyňu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Z uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady pre financie a rozpočet, Ústavnoprávny výbor Národnej rady Slovenskej republiky, Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od prerokovania v prvom čítaní na schôdzi Národnej rady Slovenskej republiky. Pán predsedajúci, prosím, otvorte rozpravu k uvedenému návrhu zákona.
Jurinová, Erika, podpredsedníčka NR SR (2014-09-09):
Pán poslanec, na vaše vystúpenie jedna faktická poznámka. Uzatváram možnosť prihlásiť sa faktickou poznámkou. Nech sa páči, pán poslanec Hlina.
Žitňanská, Lucia, ministerka spravodlivosti SR (2011-02-11):
Ďakujem pekne za slovo, pán predseda. Vážené dámy, vážení páni, vláda na svojom rokovaní 9. 2. 2011 schválila návrh na skrátené legislatívne konanie o vládnom návrhu zákona, ktorým sa mení a dopĺňa zákon č. 231/1999 Z. z. o štátnej pomoci v znení neskorších predpisov a ktorým sa mení a dopĺňa zákon Národnej rady č. 233/1995 Z. z. o súdnych exekútoroch a exekučnej činnosti a o zmene a doplnení ďalších zákonov v znení neskorších predpisov, s cieľom obmedziť vznik značných hospodárskych škôd pre Slovenskú republiku. Tieto škody hrozia Slovenskej republike v nadväznosti na rozsudok, ktorý vyniesol Súdny dvor v Luxemburgu 22. 12. 2010, podľa ktorého si Slovenská republika nesplnila povinnosti, ktoré jej vyplývajú z čl. 288 zmluvy o fungovaní EÚ tým, že neoprávnenú štátnu pomoc nevymohla okamžite a účinne... (Ruch v sále. Prerušenie vystúpenia predsedajúcim.)
Danko, Andrej, predseda NR SR (2019-09-13):
Prosím, prezentujme sa a hlasujeme. (Hlasovanie.) Prítomných 144 poslancov, za 4, proti 67, zdržalo sa 72, nehlasoval 1. Konštatujem, že sme návrh neschválili.
Susko, Boris, poslanec NR SR (2015-05-20):
Ďakujem za slovo, pán predsedajúci. Ja by som zareagoval len na jednu vec, ktorú hovorila pani poslankyňa Žitňanská, a to je, že ohľadom dĺžky konania, že napriek týmto zmenám stagnuje dĺžka súdnych konaní, čo je na jednej strane pravda, len to nie je údaj, ktorý sa dá striktne vytrhnúť a odčleniť od množstva vybavených sporov alebo spisov. Treba jednoznačne povedať, že za posledné roky obrovsky narástol počet vecí v exekučných konaniach, kde ide o nárast okolo milióna reštančných vecí v exekučných konaniach, ktoré súdy musia riešiť a tých vybavených sporov v tejto veci je oveľa viac. Čiže ak by sa urobil pomer dĺžky konania k týmto vybaveným veciam, tak, samozrejme, ten pomer by bol ďaleko priaznivejší a pozitívnejší v prospech dĺžky konania. Len to sa nedá vytrhnúť z kontextu a hodnotiť samotne len tento jeden fakt. Ďakujem.
Jurinová, Erika, podpredsedníčka NR SR (2013-07-01):
Posledný prihlásený ústne do rozpravy je pán poslanec Frešo. Nech sa páči.
Šeliga, Juraj, podpredseda NR SR (2020-06-03):
Ďakujem. Prezentujme sa, prosím, a hlasujme. (Hlasovanie.) Prítomných 143 poslancov, za 126, proti nikto, zdržalo sa 16 poslancov, nehlasoval 1 poslanec. Konštatujem, že Národná rada sa uzniesla, že tento návrh zákona prerokuje v druhom čítaní.
D. Čaplovič, poslanec: (2004-05-20):
Pán minister, som rád, že sa to v podstate vysvetlilo, že tam ide o kooperáciu, že to nie je záujem jednej osoby alebo okruhu ľudí, ktorý sa často prejavuje aj v tomto našom rezorte kultúry, o ktorý máme obidvaja záujem, aby fungoval. V podstave vy patríte medzi, poviem to úprimne, intelektuálov v slovenskej politike a viem si predstaviť, ako vám musí byť ťažko a ťažko sa vám aj spáva, ako sa musíte ťažko brániť pred rôznymi politickými atakmi do citlivého organizmu kultúry. V tomto s vami veľmi často súcitím, nielen čo sa týka mnohých nekultúrnych návrhov s prienikom do oblasti múzejníctva, o ktorom sme teraz hovorili a v ktorom sa ja dlhé roky pracoval, kým som prešiel do vedy, ale aj do vytvárania „eseročky“ pri novostavbe Slovenského národného divadla a nie navrhovaného Národného kultúrneho centa, ktoré je len dielom vygumovaných hláv, ktoré si poslanie v politike a kultúre zmýlili najmä s obchodom. Týka sa to, žiaľ, som počul, aj Slovenskej filharmónie a úvah o prechode alebo prevode národnej kultúrnej pamiatky Červený kameň na Bratislavský samosprávny kraj a podobne. Veľmi pekne vás prosím, pán minister, zachovajte ministerstvu kultúry ten status, aký má a bráňte sa vytvoreniu z ministerstva kultúry „eseročky“ alebo akciovej spoločnosti. Ďakujem.
Laurenčík, Milan, podpredseda NR SR (2020-10-13):
Pán poslanec Tomáš Taraba.
K. Sárközy, poslankyňa: (2003-01-14):
Pán minister, ja by som chcela povedať to, že včera, keď sme sa stretli na pôde zdravotníckeho výboru, boli sme tam viacerí, bola to dosť búrlivá, ale podľa mňa dobrá diskusia. V tejto diskusii treba pokračovať. Aj včera sme sa tam viacerí poslanci obrátili na vás s viacerými otázkami, ktoré pre nás neboli úplne jasné a neboli úplne čisto formulované, takže ja vás prosím, aby sme sa k týmto veciam a otázkam vrátili, a som rada, že pán spravodajca na začiatku povedal, ktoré výbory dostanú tento návrh zákona na prerokovanie. Som rada, že sa to dostane aj sociálnemu výboru, výboru pre ľudské práva a národnosti, samozrejme, finančnému a ústavnoprávnemu výboru. Takže už aj z toho vidíme, že pán predseda Národnej rady pri rozdeľovaní tohto zákona myslel na to, že ide o dôležitý zákon. Chcela by som povedať, že tak, ako som uviedla, že je to prvý zákon, my by sme boli nesmierne radi, keby sme vedeli, ako tieto zákony budú postupovať. Aj včera sme vás vyzvali na stretnutí a myslím si, že pri druhom čítaní na pôde zdravotníckeho výboru alebo niektorého iného výboru budeme prijímať aj uznesenie, ktorým by sme zaviazali vládu prostredníctvom vás pán minister, aby sme dostali časový harmonogram o tom, ako tieto zákony budú za sebou nasledovať, pretože tento návrh zákona sa týka jednej časti, ale, samozrejme, za tým bude musieť nasledovať zákon o Liečebnom poriadku, zákon o poisťovniach a podobne. Poslanci za Stranu maďarskej koalície budeme hlasovať za tento návrh zákona v prvom čítaní, ale v druhom a treťom čítaní budeme hlasovať vtedy, keď budeme vedieť, kedy, v akom harmonograme budú dané do parlamentu tie ostatné zákony, a po druhé, keď sa nám technicky podarí zvládnuť tie problémy, ktoré sa včera pri prvej diskusii vynorili. Ďakujem pekne. (Potlesk.)
Danko, Andrej, predseda NR SR (2019-03-29):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto ústne. Ak nie, súčasne vyhlasujem všeobecnú rozpravu za skončenú. Chce k rozprave zaujať stanovisko navrhovateľka? Nech sa páči. (Reakcia navrhovateľky.) Ja som v tom stále, urobil som tú istú chybu pri poslancovi Matovičovi. (Reakcia navrhovateľky.) Chcete ako záverečné slovo alebo ešte v rozprave chcete?
Vaľová, Jana, poslankyňa NR SR (2019-09-17):
Hlasovali sme o všetkých pozmeňujúcich návrhoch. Pán predseda, podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tomto hlasovať.
Liba, Peter, poslanec NR SR (2023-05-10):
Pán predseda, dajte, prosím, hlasovať o tom, že Národná rada súlade s rozhodnutím predsedu Národnej rady prideľuje predložený návrh zákona na prerokovanie výborom: ústavnoprávnemu výboru a výboru pre hospodárske záležitosti. Ďalej, aby za gestorský výbor určila hlasovaním Výbor Národnej rady pre hospodárske záležitosti a aby určené výbory návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní.
Grendel, Gábor, podpredseda NR SR (2021-06-29):
Pán poslanec Kamenický bol jediný ústne prihlásený do rozpravy. Vyhlasujem rozpravu za skončenú. Chce zaujať záverečné slovo pán navrhovateľ, pán minister financií? Nie. Pán spravodajca? Takisto nie. Prerušujem rokovanie o tomto bode programu. Panie poslankyne, páni poslanci, teraz malo nasledovať rokovanie v druhom čítaní o vládnom návrhu novely ústavného zákona č. 493/2011 o rozpočtovej zodpovednosti, tlač 265. Chcem vás však informovať, že minister financií písomne požiadal o preloženie tohto vládneho návrhu novely ústavného zákona, bod 74 programu, na septembrovú schôdzu, preto v mene štyroch poslaneckých klubov – za OĽANO, SME RODINA, SaS a ZA ĽUDÍ – podávam návrh na vypustenie tohto bodu z programu 32. schôdze s tým, že uvedený návrh bude zaradený do návrhu programu schôdze Národnej rady so začiatkom od 16. septembra. Je všeobecný súhlas? (Nesúhlasná reakcia pléna) Nie je. Môžem dať o tom hlasovať a potom o tom dáme hlasovať, samozrejme, aj pri riadnom hlasovaní. Takže, prosím, prezentujme sa a hlasujme. (Hlasovanie.) Prítomných 26 poslancov. Pri tomto hlasovaní Národná rada nie je uznášaniaschopná, takže toto hlasovanie potom zaradíme na riadne hlasovanie. Pokračujeme ďalej. Pristúpime k rokovaniu o Výročnej správe Slovenského pozemkového fondu za rok 2020 . Správa má parlamentnú tlač 522, informácia výboru je pod tlačou 522a. Prosím pani generálnu riaditeľku fondu Janu Štilichovú, aby správu uviedla.
Klus, Martin, podpredseda NR SR (2019-12-04):
Poprosím vás, pán poslanec, nekomentujte pána ministra. (Reakcia z pléna.) Pán poslanec, nechajte dorozprávať pána ministra. Potom budete mať priestor reagovať. Nech sa páči. (Reakcia z pléna.) Poprosím vás o pokoj v sále, v opačnom prípade budem musieť vyhlásiť prestávku. Takže poprosím o kľud. Pán minister, prosím, pokračujte. Nech sa páči.
A. Belousovová, podpredsedníčka NR SR: (2009-09-16):
Otváram rozpravu o tomto bode programu. Hlási sa niekto do rozpravy? Ak nie, uzatváram možnosť prihlásiť sa do rozpravy. Vyhlasujem rozpravu za skončenú a prerušujem rokovanie o tomto bode programu. Ďalším bodom programu je druhé čítanie o vládnom návrhu zákona o štátnej službe a o zmene a doplnení niektorých zákonov . Vládny návrh zákona má parlamentnú tlač 1109 a spoločná správa výborov má tlač 1109a. Prosím ministerku práce, sociálnych vecí a rodiny Slovenskej republiky pani Vieru Tomanovú, aby vládny návrh zákona odôvodnila. Nech sa páči, pani ministerka.
Pellegrini, Peter, predseda NR SR (2023-11-15):
Pán poslanec Slyško. Ešte predtým poprosím poslancov Národnej rady, aby nezhotovovali audiovizuálne záznamy z rokovania svojimi mobilnými telefónmi. Pán poslanec Pročko má pravdu a upozornil ma na to, že to niektorí poslanci robia, tak aby som bol spravodlivý, tak chcem upozorniť, aby nikto nezhotovoval ani fotky, ani videá, ani zvukové nahrávky z tejto rokovacej sály.
Laššáková, Jana, podpredsedníčka NR SR (2014-11-08):
Pán poslanec! Nech sa páči, pán poslanec Fecko. (Ruch v sále.)
Bugár, Béla, doterajší podpredseda NR SR (2012-04-04):
Dušan Galis.
Kollár, Boris, predseda NR SR (2023-02-07):
Prosím, prezentujme sa a hlasujme. (Hlasovanie.) Prítomných 130 poslancov, za 67, proti 6, zdržalo sa 57. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu a prideleniu výboru, teda návrh výborom a určení gestorského výboru ako aj lehoty na jeho prerokovanie. Prosím spravodajcu, aby uviedol hlasovanie.
Suchánek, Alan, poslanec NR SR (2017-12-08):
Ďakujem za slovo, pani predsedajúca. Vážení prítomní, na začiatok by som chcel povedať, že návrh, ktorý podávajú poslanci strany SMER, je pôvodne návrhom hnutia OĽANO. A boli to naši poslanci, ktorí upozorňovali, že Slovenská republika je dlhodobým lídrom v počte zamestnancov pravidelne pracujúcich v noci, ako už moja predrečníčka hovorila podrobne, a 16,7 % slovenských zamestnancov, teda šestina pracujúcich pravidelne pracuje v noci. Priemer krajín Európskej únie je pritom len 6,1 percenta. Preto aj v minulosti sme pripravili túto sériu legislatívnych návrhov, ktoré riešili tento problém. Ja osobne robievam nočnú prácu pravidelne, nie jednorazovo, ako to urobil pán premiér, a viem teda, čo je to práca v noci. Táto práca vplýva na zdravie zamestnanca, títo ľudia mávajú poruchy spánku, majú zdravotné problémy, bývajú unavení, pretože tá nočná práca, resp. ten nočný spánok, ktorý nemajú, ten sa nedá dohnať. A preto potom býva aj nižšia kvalita rodinného aj spoločenského života, vplýva to celkovo na toho človeka, na jeho rodinu. A potvrdzujú to samozrejme aj čísla. Občania Slovenska sa ocitli na poslednom mieste krajín v Európskej únii v dožití v dobrom zdraví. Podobné je to, teda platí to aj pre ženy, aj pre mužov. Poslanci za naše hnutie budú hlasovať za tento návrh zákona, ktorý rieši príplatky za prácu v noci, počas víkendov aj sviatkov. Čo ale by som tu chcel ešte povedať, je to, že tým, že to koalícia rieši cez poslanecký návrh, tak vidíme veľký problém, že obchádza pripomienkové konanie. A to je veľmi dôležitá vec, pretože nie sú, nie sú akceptované pripomienky zamestnávateľov, ktorí by sa k tomu samozrejme mali tiež vyjadriť. A nejde tak ani o tých veľkých zamestnávateľov, ale skôr o tých drobných živnostníkov a drobných zamestnávateľov, ktorých môže takýto zákon položiť na lopatky, a samozrejme potom môžu prísť aj zamestnanci o svoje miesta, hlavne v tých regiónoch, kde nie je dostatok pracovných miest. Takže toto by som chcel upozorniť ako najdôležitejšiu vec, že vyhli ste sa pripomienkovému konaniu a zamestnávatelia sa k tomuto nemohli vyjadrovať a ich eventuálne pripomienky tým pádom nemôžu byť do toho zapracované. Cez to všecko ale hovorím, že tento návrh podporíme. Ďakujem.
Glváč, Martin, podpredseda NR SR (2016-09-13):
Pán poslanec Poliačik.
Kuffa, Filip, poslanec NR SR (2022-06-28):
Vážený pán predseda, dajte hlasovať, prosím, o tom, že v zmysle rokovacieho poriadku § 73 ods. 3 písm. c) Národná rada prerokuje predmetný návrh zákona v druhom čítaní.
Glváč, Martin, podpredseda NR SR (2016-06-14):
Páni poslanci, poprosím o kľud v sále.
Bugár, Béla, podpredseda NR SR (2016-11-22):
Vážené panie poslankyne, vážení páni poslanci, žiadam vás, aby ste si zaujali svoje miesta. Chcem vás informovať o výsledku rokovania grémia, ktorý, samozrejme, sa týka konkrétne aj vás a konkrétne jednotlivých postupov. Takže tento týždeň... (Ruch v sále.) Páni poslanci, nevyrušujte pána ministra, lebo nebude vedieť, ako budeme rokovať. (Reakcia z pléna.) On nebude hlasovať. Takže tento týždeň v piatok rokujeme do 14.00 hod., ale nehlasujeme v piatok. Budúci týždeň v pondelok hlasujeme len o 11.00 hod., v pondelok, však je normálny rokovací deň, páni poslanci, no. Takže hlasujeme o 11.00 hod., ale o piatej už nie vzhľadom k tomu, že veľa poslancov nejakým spôsobom zabudlo na to, že budeme rokovať v pondelok. Tým pádom už majú poobede niektorí aj zasadnutia povedzme VÚC-ky a tak ďalej. Tak sme sa dohodli na grémiu. A zároveň sme sa dohodli aj na tom, že vo štvrtok 1. decembra sa nehlasuje a tiež rokujeme len do 14. 00 hod. (Reakcia z pléna.) No však práve preto, lebo niektorí idú na východ, ale niektorí, samozrejme, majú aj iné, dá sa povedať, iné povinnosti vzhľadom k tomu, že pôvodne sa plánovalo, že prvého nebudeme rokovať. Prosím vás, chcem sa opýtať, toto bola dohoda na grémiu. Vzhľadom k tomu, že počúvam, sa ozývajú poslanci, že v pondelok mali by sme hlasovať podľa dohody z grémia o 11.00 hod., či je všeobecný súhlas, aby sme ani o 11.00 hod. nehlasovali, ale potom si treba uvedomiť, že v utorok teda budeme hlasovať viac ako hodinu, predpokladám. (Reakcie z pléna.) Je? (Reakcie z pléna.) Tak ďakujem pekne. Takže tým pádom ešte raz zopakujem. To znamená, teraz v piatok rokujeme do 14.00 hod. a nehlasujeme. Budúci týždeň v pondelok rokujeme normálne ako rokovací deň od 9.00 do 19.00 hod., samozrejme, s prestávkou obedňajšou a nehlasujeme. A budúci týždeň... (Reakcia z pléna.) Pán poslanec, aj v inom jazyku vám to môžem teda zopakovať. (Smiech v sále.) No, takže ešte štvrtok prvého nehlasujeme a rokujeme do 14.00 hod. Má niekto otázky k tomuto? Nie. Ďakujem pekne. Takže pristúpime k hlasovaniam. Najprv budeme hlasovať o návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 120/1993 Zb. o platových pomeroch niektorých ústavných činiteľov (tlač 328). Prosím teraz pána poslanca Emila Ďurovčíka, aby za výbor pre financie a rozpočet uviedol hlasovanie. (Hlasovanie o návrhu vlády na skrátené legislatívne konanie o vládnom návrhu zákona, ktorým sa dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov a ktorým sa dopĺňajú niektoré zákony , tlač 328.)
Mikloško, Jozef, poslanec NR SR (2014-09-19):
Ďakujem pekne. No, tak samozrejme, keď mi niekto povie „žvásty“, tak neubudne zo mňa, ja na blogoch a Facebooku diskutujem a tam sa stane, všeličo iným sa stanem. A fakt, že som troška niekedy aj koktavý na svoju starobu, takže to už nezmením, ale čo sa dá robiť, no. Snažil som sa hovoriť tak nie stranícky, ale troška mnoho parametricky popísať tento problém. Samozrejme, tých parametrov je ešte omnoho, omnoho viacej. To, že Amerika dala 5 mld. na Oranžovú revolúciu a Majdan, dolárov, to sa mnohokrát zdôraznilo, aj v tých rôznych rozhovoroch spomenulo. Ja sám som tú Tymošenkovú tuším trikrát dával na to, aby ju pustili z väzenia, ale to sa nechcem vracať. A posledná poznámka je, že pán minister zahraničia včera vytiahol list Kissingera, alebo článok, ktorý je veľmi zaujímavý, keby mi dal citáciu, veľmi rád by som si to, lebo Kissingera nie veľmi uznávam. Ale na druhej strane to, čo tam hovoril a čo ste citovali, bolo veľmi, veľmi zaujímavé a bolo objektívne. Čiže už starší politici by nemali pozerať doľava, doprava, ale hovoriť tak, jak im zobák narástol. K pánovi Osuskému, v podstate máš pravdu v tom, že sme trošička na iných lodiach, ale napriek tomu mi občas nejakú mastičku na moje prsty predpíšeš, takže som ti vďačný. Kosovo, fakt, že tam americký veľvyslanec poslal SMS, ktorá bola v novinách, že tento bude zajtra prezident. Aj bol. To, že sme nevedeli, prečo tak majú, Západ, o to záujem, to už teraz vieme, je tam krásna vojenská základňa, ktorá pokrýva veľmi dôležité geopolitické, geopolitický priestor a určite sú tam aj budú za chvíľu antirakety atď., no. Čiže iste bolo zaujímané, koľko takýchto základní je okolo Ruska, a teda prečo akurát tú jednu, ktorá bola na tom Kryme, naraz ju chce svojím spôsobom odstaviť. Ale to už je zas ďalšie provokovanie, našťastie už nemôžte... (Prerušenie vystúpenia časomerom a potlesk.)
Pčolinský, Peter, doterajší podpredseda NR SR (2023-10-25):
Pán poslanec Rastislav Krátky.
B. Bugár, podpredseda NR SR: (2004-05-13):
Otváram všeobecnú rozpravu o tomto bode programu. Pýtam sa, či sa hlási do rozpravy niekto ústne. Konštatujem, že nie. Vyhlasujem rozpravu o tomto bode programu za skončenú a zároveň prerušujem rokovanie o tomto bode. Ďakujem, pán minister aj pán spravodajca. Budeme pokračovať prvým čítaním o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov . Návrh zákona ste dostali ako tlač 607. Návrh na jeho pridelenie na prerokovanie výborom máte v tlači pod č. 632. Dávam slovo poslankyni Zuzane Martinákovej, aby daný návrh uviedla. Nech sa páči. Z. Martináková, poslankyňa: Vážený pán predsedajúci, vážené kolegyne, kolegovia, dovoľte mi, aby som v mene skupiny poslancov predložila návrh zákona, ktorým sa mení a dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov. Obsah tohto zákona je veľmi stručný. Hovorí o tom, že ústavným činiteľom Slovenskej republiky uvedeným v § 1 patrí v roku 2004 od nadobudnutia účinnosti tohto zákona plat vo výške určenej v roku 2002 podľa § 2 a 27. Predkladáme tento návrh zákona po verejnej diskusii o tom, či sa majú valorizovať platy ústavných činiteľov v tomto roku vzhľadom na všeobecne známu sociálnu situáciu niektorých skupín občanov, ktorá v tomto roku je. Absolvovali sme tu včera vo večerných hodinách diskusiu o návrhu zákona na jednorazový príspevok pre dôchodcov, kde, myslím si, odzneli veľmi exaktné argumenty o tom, že aj táto veľmi početná skupina občanov na Slovensku v tomto roku cíti prepad svojich reálnych príjmov práve v dôsledku nárastu cien, ktoré priniesli rôzne reformné zákony, ktoré začali platiť v tomto roku. Správa o sociálnej situácii niektorých skupín občanov, ktorú sme preberali aj na pôde tohto parlamentu, hovorí, že niektoré skupiny občanov reálne majú nižšie reálne príjmy v tomto roku. Myslím si, že je naším istým takým postojom, ktorý je smerom k občanom veľmi pochopiteľný, aby v tom roku, keď sa zhodneme v názore, že takéto skupiny občanov tu sú a v tomto roku majú sociálne problémy, aby sme prejavili istý stupeň solidarity s touto skupinou ľudí. Dámy a páni, chcela by som vás poprosiť o podporu tohto zákona na pôde Národnej rady. Ďakujem.
Blanár, Juraj, podpredseda NR SR (2021-10-20):
Pani poslankyne, páni poslanci, teraz sa môžete prihlásiť ústne do rozpravy, ak máte záujem niečo ešte dodať, ak nie, konštatujem, že nikto, vyhlasujem rozpravu za uzavretú a pýtam sa pána navrhovateľa, že či má záujem o záverečné slovo. Pani spravodajkyňa? Tak vás poprosím ohlásiť termín hlasovania ešte.
Bugár, Béla, podpredseda NR SR (2019-10-28):
No ale zbytočne ma, pán poslanec, ja viem, že dnes máte nejakú dobrú, bujarú náladu, ale prepáčte, nemôžte hlasovať ani o námietke, lebo načo by dala námietku. Schválime najprv 50, potom schválime, že 48 hodín, no to ani blbí nerobia, nie ešte Národná rada. (Reakcia z pléna.) Nech sa páči. (Ruch v sále.) Pán poslanec, tretie čítanie.
Grendel, Gábor, podpredseda NR SR (2021-06-22):
Prezentujme sa a hlasujme. (Hlasovanie.) Prítomných 122 poslancov, za 3, proti 88, zdržalo sa 29, nehlasovali 2. Tieto body zo spoločnej správy sme neschválili.
Simon, Zsolt, poslanec NR SR (2013-12-04):
Pán kolega Hlina, musím povedať, že áno, máte pravdu v tom, že treba sa pozrieť na to, čo je záujem a čo je dobré pre tie deti, ktoré chodia do tých škôl. V prvom rade ja chápem vaše vystúpenie, že ste smerovali k tým málotriedkam. Sám z vlastnej skúsenosti musím, môžem povedať, možnože mnohí kolegovia tu v tomto parlamente už hoc aj vekovo starší asi nezažili, že chodili do málotriedky. Ja áno. V Padarovciach bola jedna až štyri málotriedka. A od 5. ročníka do Rimavskej Soboty. A musím povedať, že bolo to ideálne riešenie preto, pretože tá škola bola blízko. A hlavne málotriedky sú v kategórii jedna až štyri, teda čo najbližšie k tomu prirodzenému prostrediu, kde dieťa chodí. Otázkou školy nie je to, či je málotriedka alebo škola s niekoľko sto žiakmi. Otázka je, aká je kvalitná. Aký je tam učiteľ? A pokiaľ tu máme šetriť peniaze, tak je to veľmi zlé. Pán minister by sa mal pozrieť radšej na tie školy, kde fiktívne vykazujú žiakov a kde žiaci nechodia. Ak pán minister potrebuje tento zoznam takýchto škôl, tak nech sa na mňa obráti a ja mu ho veľmi rád dám. Pretože tam utekajú obrovské peniaze. A v otázke národnostných škôl je táto otázka o to citlivejšia, že nie je možné stále povedať, že v susednej dedine je škola s vyučovacím jazykom maďarským alebo nejakým iným. To znamená, že je treba zohľadniť aj tieto, tieto špecifiká. A práve preto nie je dobrá cesta ísť cestou rušenia málotriedok. Ďakujem.
Habánik, Jozef, poslanec NR SR (2024-09-11):
Ďakujem pekne za slovo. Vážený pán predsedajúci, vážené panie poslankyne, páni poslanci, vážený pán minister, v súlade so zákonom o rokovacom poriadku som bol predsedníčkou výboru určený za spravodajcu k návrhu uvedeného zákona, tlač 402. Predkladám informáciu k predloženému vládnemu návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc oprávnení, ktoré pre mňa ako spravodajcu vyplývajú z § 73 zákona o rokovacom poriadku Národnej rady Slovenskej republiky, odporúčam, aby sa po všeobecnej rozprave, aby sa Národná rada Slovenskej republiky po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem Výbor Národnej rady pre vzdelávanie, vedu, mládež a šport. Odporúčam, aby predmetný návrh zákona v druhom čítaní výbory prerokovali do 30 dní a v gestorskom výbore do 32 dní. Prosím, pán predsedajúci, otvorte všeobecnú rozpravu.
Laurenčík, Milan, podpredseda NR SR (2022-03-30):
Pán poslanec Eduard Kočiš s faktickou poznámkou.
Taraba, Tomáš, poslanec NR SR (2022-11-08):
... vás žiadam o presunutie tlače 1151, je to zákon o nájme poľnohospodárskych pozemkov, na nasledujúcu schôdzu.
Blanár, Juraj, podpredseda NR SR (2021-06-22):
Ďakujem. Ja by som poprosil pána spravodajcu Krošláka, aby z hľadiska čistoty rokovacieho poriadku pozrel na pozmeňujúce návrhy, ktoré som nemal možnosť vidieť, koľko je tam podpisov, pretože zachytil som, že je, predkladateľom je aj pán bývalý poslanec Herák, ktorý už nemá mandát, to znamená, že či je oprávnený predkladať pozmeňujúci návrh. Ak by tam bolo čisto len 15 podpisov, v tomto prípade by to mohol byť problém. Preto chcem poprosiť pána spravodajcu Krošláka, aby to preveril, že či je to v poriadku. A udeľujem slovo v rozprave ako poslednému pánovi poslancovi Kuffovi.
Mihál, Jozef, poslanec NR SR (2013-10-23):
Ďakujem. Ja chcem poďakovať všetkým kolegom za korektné faktické poznámky. A myslím si, že táto diskusia sa vyvíja veľmi zaujímavo a veľmi dobre. A teším sa na jej pokračovanie jednak ešte teraz v ďalších minútach a hlavne potom v druhom čítaní, lebo myslím si, že padajú tu dobré návrhy.
Danko, Andrej, predseda NR SR (2019-09-13):
Poslanec Petrák.
Hrnčiar, Andrej, podpredseda NR SR (2017-06-13):
Prosím, prezentujme sa a hlasujme. (Hlasovanie.) Prítomných 139, za 126, proti nikto, zdržalo sa 11, nehlasovali 2. Konštatujem, že sme tento návrh schválili. Posledné hlasovanie. Pokračujeme hlasovaním o bode 11 schváleného programu, ktorým je prvé čítanie o vládnom návrhu zákona, ktorým sa mení a dopĺňa patentový zákon, tlač 549. Spravodajcom je člen výboru pre hospodárske záležitosti poslanec Michal Bagačka. Nech sa páči, pán poslanec, uveďte hlasovanie. [Hlasovanie o vládnom návrhu zákona, ktorým sa mení a dopĺňa zákon č. 435/2001 Z. z. o patentoch, dodatkových ochranných osvedčeniach a o zmene a doplnení niektorých zákonov (patentový zákon) v znení neskorších predpisov a ktorým sa menia a dopĺňajú niektoré zákony , tlač 549.]
T. Cabaj, podpredseda NR SR: (2009-12-04):
Budeme pokračovať v zmysle schváleného programu 44. schôdze Národnej rady. Teraz budeme pokračovať prvým čítaním o návrhu poslanca Národnej rady Slovenskej republiky Pavla Minárika a Rudolfa Bauera na vydanie zákona, ktorým sa mení a dopĺňa zákon č. 171/2005 Z. z. o hazardných hrách v znení neskorších predpisov . Návrh zákona máme pod tlačou 1331, návrh na jeho pridelenie na prerokovanie výborom je v rozhodnutí predsedu 1357. Za oboch poslancov uvedie pán poslanec Minárik. Nech sa páči, máte slovo.
Glváč, Martin, podpredseda NR SR (2018-10-18):
Ďakujem. S faktickými poznámkami traja poslanci. Končím možnosť prihlásiť sa. Predtým, ako dám slovo pánovi poslancovi Simonovi, dovoľte, aby som privítal dôchodcov z Dobšinej na balkóne. Vitajte! (Potlesk.) Nech sa páči, pán poslanec.
Blanár, Juraj, podpredseda NR SR (2021-09-17):
Štyri faktické poznámky na vaše vystúpenie, pán poslanec Stančík. Ako prvý vystúpi pán Miroslav Kollár, nech sa páči.
Figeľ, Ján, podpredseda NR SR (2013-10-22):
Posledným vystupujúcim v rozprave je Štefan Kuffa. Nech sa páči.
Laurenčík, Milan, podpredseda NR SR (2020-09-02):
Ďakujem veľmi pekne za slovo. Vážený pán podpredseda, vážené kolegyne, kolegovia, len krátko by som sa ešte vyjadril. To, čo sa stalo nášmu spoluobčanovi Jozefovi Chovancovi, bol nehorázny, brutálny čin, kde bol poškodený a v celej našej snemovni sme sa takmer všetci zhodli, že by sme mali zaujať nejaké stanovisko. Boli tu prednesené viaceré uznesenia, dokonca aj doplňujúce návrhy. Ja by som chcel len k tomu nášmu povedať, že ho považujem za primerané. My sme ho pripravovali aj po tom, ako nás pán minister zahraničných vecí a európskych záležitostí Ivan Korčok informoval, aké kroky podniká. Považujeme ho za vyvážené a preto by som vás chcel všetkých poprosiť a požiadať, aby ste zahlasovali za toto navrhnuté uznesenie. Samozrejme k tým doplňujúcim návrhom, je to na vás, ako, ako zvážite, nedávam nejaké všeobecné odporúčanie. To určite bude teraz môj kolega hovoriť. Ďakujem za pozornosť.
Hlina, Alojz, poslanec NR SR (2012-12-05):
Ďakujem všetkým, čo reagovali. Ale naozaj na to, aby sme urobili zadosť a aby nás to napĺňalo ráno sem prísť a mať chuť sem prísť, ten apel by mal byť napravo odo mňa. Vážení kolegovia, prosím vás pýtajte sa, pýtajte sa na podstatu zákonov. Naozaj je to dôležité. Oni vás majú za nič. Ja keby som sedel pri vás, som urazený, lebo ma to uráža, že niekto so mnou tak manipuluje. Vy sa musíte sebe nabudiť a musíte povedať, že nie ste už ochotní ďalej robiť takúto štafáž niekomu a niečomu, kde na konci je utrpenie a nešťastie. Tej pani vo Svidníku, kde zostane iba Dr. Max alebo neviem kto, to na konci tak bude. Rozryte to, pýtajte sa, o tom to je. Tá parlamentná práca je o tom. Nemusíte to robiť navonok, aby ste ukazovali signály. Ja o to nestojím. Ale dovnútra si ukážte silu a povedzte, že nie ste v tomto smere ochotní. Váš kolega hovorí odtál-potál, ale nie všetko. Ďakujem.
P. Hrušovský, podpredseda NR SR: (2001-09-20):
(Ruch v sále.) Pokoj, páni poslanci. Zapnite pána poslanca Jarjabka.
P. Paška, predseda NR SR: (2007-10-16):
(Hlasovanie.) 139 prítomných, 62 za, 69 proti, 8 sa zdržalo. Tento návrh sme neschválili. Ďalej.
Kollár, Boris, predseda NR SR (2021-03-30):
Ďakujem pekne. Evidujem tri faktické poznámky. S prvou vystúpi pán poslanec Šudík, nech sa páči, pán poslanec, máte slovo.
M. Číž, podpredseda NR SR: (2009-12-03):
Prerušujem  rokovanie o tomto bode programu. Ďakujem pani podpredsedníčke vlády a ministerke, aj pánovi spravodajcovi. Teraz nasleduje prvé čítanie o návrhu poslanca Národnej rady Slovenskej republiky Pavla  Prokopoviča na vydanie zákona, ktorým sa mení a dopĺňa zákon Národnej rady Slovenskej republiky č. 46/1993 Z. z. o Slovenskej informačnej službe v znení neskorších predpisov , parlamentná tlač 1324. Návrh na pridelenie výborom je v rozhodnutí predsedu č. 1339. Máte slovo, pán poslanec, a uveďte tento poslanecký návrh zákona.
Náhlik, Peter, poslanec NR SR (2018-02-07):
Ďakujem, pán predsedajúci, dajte, prosím, hlasovať o návrhu na vymenovanie Mgr. Ľudovíta Ódora za viceguvernéra Národnej banky Slovenska.
Laššáková, Jana, podpredsedníčka NR SR (2014-11-09):
Poprosím vás (hluk a výkriky v sále), poprosím vás! Pán poslanec Viskupič. No, naozaj (smiech v sále). Pán poslanec Viskupič, nech sa páči.